നെറ്റ്വര്‍ക്ക് സ്വിച്ച് - വിക്കിപീഡിയ

# നെറ്റ്വര്‍ക്ക് സ്വിച്ച്

### വിക്കിപീഡിയ, ഒരു സ്വതന്ത്ര വിജ്ഞാനകോശം.

സ്വിച്ച് എന്ന വാക്കാല്‍ വിവക്ഷിക്കാവുന്ന ഒന്നിലധികം കാര്യങ്ങളുണ്ട്. അവയെക്കുറിച്ചറിയാന്‍ സ്വിച്ച് (നാനാര്‍ത്ഥങ്ങള്‍) എന്ന താള്‍ കാണുക. |

റാക്കില്‍ ഘടിപ്പിച്ചിരിക്കുന്ന ഒരു സ്വിച്ചിലേക്ക് യു.ടി.പി. കേബിളുകള്‍ വഴി നെറ്റ്‌വര്‍ക്ക് ഉപകരണങ്ങള്‍ ബന്ധിപ്പിച്ചിരിക്കുന്നു

പരിമിത പരിധി കമ്പ്യൂട്ടര്‍ ശൃംഖലയിലെ (Local Area Network) കമ്പ്യൂട്ടറുകള്‍ അടക്കമുള്ള ശൃംഖലയില്‍ ഉള്‍പ്പെടുന്ന ഉപകരണങ്ങളെ പരസ്പരം നക്ഷത്രരൂപത്തില്‍ (Star topology) ബന്ധിപിക്കുന്നതിനുള്ള ഒരു ഉപകരണമാണ് നെറ്റ്വര്‍ക്ക് സ്വിച്ച് (switch). ഇത്തരത്തിലുള്ള ശൃംഖലകളെ ബന്ധിപ്പിക്കാനുപയോഗിക്കുന്ന ഹബുകളുടെ പ്രവര്‍ത്തനം തന്നെയാണ്‌ സ്വിച്ചുകള്‍ ചെയ്യുന്നതെങ്കിലും, സ്വിച്ചുകള്‍ക്ക് ഹബ്ബിനേക്കാള്‍ കൂടുതല്‍ പ്രവര്‍ത്തനക്ഷമതയുണ്ട്. അതുകൊണ്ടുതന്നെ സ്വിച്ചുകള്‍ക്ക് ഹബ്ബുകളേക്കാള്‍ വിലയും താരതമ്യേന കൂടുതലാണ്. നെറ്റ്വര്‍ക്ക് സ്വിച്ചുകള്‍ അവയില്‍ക്കൂടി കടന്നുപോകുന്ന ഡേറ്റപാക്കറ്റുകള്‍ എവിടെനിന്ന് വരുന്നു എന്നും ഈ പാക്കറ്റുകള്‍ എവിടേക്ക് പോകുന്നു എന്നും നിരീക്ഷിച്ച് അവയെ ലക്ഷ്യസ്ഥാനത്തേക്കു മാത്രം വഴിതിരിച്ചു വിടുന്നു. എന്നാല്‍ ഹബുകള്‍ കിട്ടുന്ന ഡാറ്റയെ അതിലെ എല്ലാ പോര്‍ട്ടുകളിലേക്കും പ്രക്ഷേപണം (Broadcast) നടത്തുന്നതിനാല്‍ ഒരു കമ്പ്യൂട്ടര്‍, ഡാറ്റ പ്രേക്ഷണം നടത്തുമ്പോള്‍ ശൃംഖല പൂര്‍ണ്ണമായും തിരക്കിലാകുന്നു. മറിച്ച് സ്വിച്ചുകള്‍ ഡേറ്റയെ‍ നിര്‍ദ്ദിഷ്ട കംപ്യൂട്ടറിലേക്ക് മാത്രം അയയ്ക്കുന്നതിനാല്‍ ഹബ്ബിനേക്കാള്‍ മികച്ച പ്രകടനം കാഴ്ചവെയ്ക്കാന്‍ അവക്കാകുന്നു.

## [തിരുത്തുക] പോര്‍ട്ടുകള്‍

സ്വിച്ചിലേക്ക് നെറ്റ്വര്‍ക്ക് ഉപകരണങ്ങള്‍ ബന്ധിപ്പിക്കുന്ന ഇടങ്ങളെയാണ്‌ പോര്‍ട്ട് എന്നു പറയുന്നത് 4 മുതല്‍ 24 വരെ പോര്‍ട്ടുകളുള്ള സ്വിച്ചുകള്‍ ലഭ്യമാണ്‌. നിരവധി സ്വിച്ചുകള്‍ ഒരുമിച്ച് അടുക്കിയ മൊഡ്യൂളുകളും ലഭ്യമാണ്.

## [തിരുത്തുക] കംപ്യൂട്ടര്‍ ശൃംഖലകളില്‍ സ്വിച്ചിന്റെ സ്ഥാനം

| വിക്കിപീഡിയയുടെ ഗുണനിലവാരത്തിലും മാനദണ്ഡത്തിലും എത്തിച്ചേരാന്‍ ഈ ലേഖനം വൃത്തിയാക്കി എടുക്കേണ്ടതുണ്ട്‌. ഈ ലേഖനത്തെക്കുറിച്ച് കൂടുതല്‍ വിശദീകരണങ്ങള്‍ നല്‍കാനാഗ്രഹിക്കുന്നെങ്കില്‍ ദയവായി സംവാദം താള്‍ കാണുക.

നെറ്റ്വര്‍ക്ക് സ്വിച്ച് ഒരു സാങ്കേതിക നാമത്തെക്കാളുപരി ഒരു വാണിജ്യ നാമമാണ് [തെളിവുകള്‍ ആവശ്യമുണ്ട്]. വാണിജ്യ ആവിശ്യങ്ങള്‍ക്കുവേണ്ടി നിര്‍മിച്ചിരിക്കുന്ന സ്വിച്ചുകള്‍ പല തരത്തിലുള്ള കംപ്യൂട്ടര്‍ ശ്രംഖലകളിലും പ്രവര്‍ത്തിക്കുന്നവയാണ്. ഉദാഹരണത്തിന് ഇഥര്‍നെറ്റ്(Ethernet), ഫൈബര്‍ ചാനല്‍(Fibre Channel)‍, എ.റ്റി.എം(ATM) തുടങ്ങിയവ. വളരെ പ്രഥാനപ്പെട്ട ചില നെറ്റ്വര്‍ക്കുകള്‍ എപ്പോഴും അപഗ്രഥനത്തിനു വിധേയമാക്കേണ്ടി വരും. അതുപോലെ തന്നെ ചില നെറ്റ്വര്‍ക്കുകളില്‍ കൂടുതല്‍ സുരക്ഷിതത്വവും വേണ്ടിവരും. അത്തരം നെറ്റ്വര്‍ക്കുകളില്‍ റൂട്ടറുകളുടെ ഇടയില്‍ സ്വിച്ചുകള്‍ ഘടിപ്പിക്കാറുണ്ട്. സ്വിച്ചുകളുടെ പോര്‍ട്ടുകളിലേക്ക് ഫയര്‍വാള്‍(firewall) അതുപോലെതന്നെ നെറ്റ്വര്‍ക്കിന്റെ പ്രവര്‍ത്തനക്ഷമത നിര്‍ണയിക്കാനുള്ള ഉപകരണങ്ങള്‍ തുടങ്ങിയ അനുബന്ധഘടകങ്ങള്‍ ചേര്‍ക്കാന്‍ സാധിക്കും എന്നതാണ് ഇതിനു കാരണം.

## [തിരുത്തുക] കൂടുതല്‍ ചിത്രങ്ങള്‍

Image:Example.jpg|250px| 8 പോര്‍ട്ടുകളുള്ള ലിങ്ക്സിസ് സ്വിച്ച് | 250px|48 പോര്‍ട്ടുകളുള്ള ലിങ്ക്സിസ് സ്വിച്ച്

## [തിരുത്തുക] പുറത്തേക്കുള്ള കണ്ണികള്‍

2006 ന്റെ ആദ്യ പാദത്തില്‍ ഇഥര്‍നെറ്റ് സ്വിച്ച് മാര്‍ക്കറ്റ്

CIO ഗവേഷണ ഫലങ്ങള്‍

റൂട്ടറുകള്‍ എങ്ങനെ പ്രവര്‍ത്തിക്കുന്നു?

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%A8/%E0%B5%86/%E0%B4%B1/%E0%B4%A8%E0%B5%86%E0%B4%B1%E0%B5%8D%E0%B4%B1%E0%B5%8D%E0%B4%B5%E0%B4%B0%E0%B5%8D%E2%80%8D%E0%B4%95%E0%B5%8D%E0%B4%95%E0%B5%8D_%E0%B4%B8%E0%B5%8D%E0%B4%B5%E0%B4%BF%E0%B4%9A%E0%B5%8D%E0%B4%9A%E0%B5%8D.html"

സൂചികകള്‍: വൃത്തിയാക്കേണ്ട ലേഖനങ്ങള്‍ | തെളിവില്ലാ‍ത്ത വാചകങ്ങളുള്ള ലേഖനങ്ങള്‍‍ | അപൂര്‍ണ്ണ ലേഖനങ്ങള്‍ | കമ്പ്യൂട്ടര്‍ ശൃംഖല

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English